**Iklanberény Községi Önkormányzat Képviselő-testületének**

**9/2015. (IX. 25.) önkormányzati rendelete a helyi adókról**

Iklanberény Községi Önkormányzat Képviselő-testülete a helyi adókról szóló 1990. évi C. törvény 1.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjában és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 13. pontjában meghatározott feladatkörében eljárva a következőket rendeli el:

Építményadó

1.§ (1) Az építményadó alapja az építmény m2-ben számított hasznos alapterülete.

(2) Az építményadó mértéke évi 450.- Ft/m2.

(3) A 1990. évi C. törvény szerinti mentességen túlmenően mentes az adófizetés alól a ténylegesen, életvitelszerűen lakott lakás, valamint a vele egy helyrajzi számon lévő nem lakás céljára szolgáló építmény.

(4) Nem alkalmazható az (3) bekezdésben meghatározott mentesség, ha az adótárgy vonatkozásában az adóalany vállalkozónak tekinthető, és ez az adótárgy üzleti célt szolgál.

(5)2 A helyi adókról szóló 1990. évi C. törvény 15/A.§ szerinti adóalap esetén az építményadó évi mértéke 0,-Ft.

Iparűzési adó

2.§  (1) Állandó jelleggel végzett iparűzési tevékenység esetén az iparűzési adó mértéke az adóalap 1,8 %-a.

(2) Ideiglenes jelleggel végzett iparűzési tevékenység esetén az adó mértéke naptári naponként 100 forint.

Telekadó

(3)3 Mentes az iparűzési adó alól a háziorvosi tevékenységet végző adóalany, feltéve, ha annak vállalkozási szintű iparűzési adóalapja az adóévben a 20 millió forintot nem haladja meg.

3.§ (1) A telekadó alapja a telek m2-ben számított alapterülete

(2)1 A telekadó mértéke 50,- Ft/m2.

(3) Ha a telekadó köteles ingatlanon épület áll, az ingatlan teljes területe mentes a telekadó alól.

(4) Nem alkalmazható a (3) bekezdésben meghatározott mentesség, ha az adótárgy vonatkozásában az adóalany vállalkozónak tekinthető, és ez az adótárgy üzleti célt szolgál.

Záró rendelkezések

4.§ (1)  Ez a rendelet 2016. január 1-jén lép hatályba.

(2) Hatályát veszti az egyes helyi adókról szóló 14/2015. (XII.29.) önkormányzati rendelet és az azt módosító 14/2006.(XII.28.), 9/2007.(XII.13.), 14/2008.(XII.30.), 1/2009.(I.29.), 1/2011.(I.27.), 6/2015. (IV.10.) és 8/2015. (VI.4.) önkormányzati rendelet.

      Berényi Pál sk                                                                                         Dr. Tóth Ágnes sk

      polgármester                                                                                                 jegyző

1 Módosította: 5/2016. (VIII. 29.) rendelet. Hatályos: 2017. január 1-jétől.

2Módosította: 18/2017. (XII. 6.) rendelet. Hatályos: 2018. január 1-jétől.

3Módosította: 5/2018. (V.30.) rendelet. Hatályos: 2018. június 1-jétől.